stanford-oval/wikipedia huggingface dataset:
Postojna

| Postojna |
| --- | --- |

 Postojna
Valtio:   Slovenia
NUTS 2 -aluejako:  Itä-Slovenia
Perinteinen alue:  Notranjska
Tilastollinen alue:  Primorsko-notranjska
Pinta-ala:  
 – Kokonaispinta-ala:  33,3 km²
Väkiluku (2021):  9 750
 – Väestötiheys:  292,8 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Postojna on kaupunki Sloveniassa, Primorsko-notranjskan tilastollisella alueella, Notranjskan perinteisellä alueella. Kaupungin väkiluku on 9 750 asukasta, ja sen pinta-ala on 33,3 neliökilometriä. Kaupungissa asuu keskimäärin 292,8 asukasta neliökilometrillä.
Puntarikoski

Puntarikoski on kylä tai kyläkunta ja samanniminen koski Kontiolahdella Pohjois-Karjalassa. Puntarikosken kylä sijaitsee Höytiäisen eteläosan ja Höytiäisen kanavan ranta-alueella. Kylässä on noin 500 asukasta. Kyläläisille tärkeä työssäkäyntialue on 10 minuutin ajomatkan päässä kaakossa sijaitseva Joensuu.
Puntarikosken voimalaitos.
Höytiäisten kanavaa ja puntarikoskelaisia mökkilaitureita sen rannoilla.
Puntarikoski syntyi, kun Höytiäisen ja Pyhäselän välille rakennettiin kanava, jonka työpadot kuitenkin murtuivat hallitsemattomasti pohjavuotojen seurauksena vuonna 1859. Puntarikosken voimalaitos rakennettiin 1957. Kaukokäyttöiseksi tämä pieni (7 MW), kuormitushuippujen tasaamiseen hyvin soveltuva voimala muutettiin vuonna 1991.
Puntarikoski on muuttunut perinteisestä maalaiskylästä nykyaikaiseksi maaseutulähiöksi.  Puutalot ovat osaksi korvautuneet tiilisillä, pellot metsällä ja maatalouden hyötyeläimet lemmikkieläimillä.
Häikänniemi, entinen uittosatama, on kyläläisten virkistäytymisalue. Uittoyhdistyksen kämppä on Joensuun Urheilusukeltajien käytössä.
Puntarikosken kyläyhdistys on toiminut vuodesta 2004.
Kylässä ei ole omaa koulua. Lähin alakoulu on Onttolassa.
Pinacosaurus

| Pinacosaurus |
| --- | --- |
 P. mephistocephaluksen luuranko
 Myöhäisliitukausi Santonum-vaihe–Campania-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Thyreophora
Osalahko::  †Panssariselät Ankylosauria
Heimo::  †Ankylosauridae
Alaheimo::  †Ankylosaurinae
Tribus::  †Ankylosaurini
Suku::  †Pinacosaurus  Gilmore, 1933
Synonyymit
 Ninghsiasaurus Young, 1965  Syrmosaurus Maleev, 1952  Viminicaudus Huene, 1958 
Lajit
 P. grangeri Gilmore, 1933  P. mephistocephalus Godefroit et al. 1999 
Katso myös
   Pinacosaurus Commonsissa 
Infobox OKNimi-testi OK: 
Pinacosaurus (nimen merkitys: ”lautalisko”) on sukupuuttoon kuollut panssariselkiin kuuluva dinosaurussuku, joka eli myöhäisliitukauden Santonum- ja Campania-vaiheilla. Sen jäänteitä on löydetty Mongoliasta ja Pohjois-Kiinasta. Pinacosaurus jaetaan kahteen lajiin, Pinacosaurus grangeri ja Pinacosaurus mephistocephalus. Jälkimmäisellä lajilla oli päässään ylimääräinen pari ”pirunsarvia”, mistä se on saanut Mefistofeleeseen viittaavan nimensä.
Ulkonäkö ja koko

Pinacosauruksen pituudeksi on arvioitu noin 5 metriä ja painoksi 1,9 tonnia. Se oli varsin kevytrakenteinen ankylosauridi, ja sen jalkaluut olivat sirommat ja jalkaterät pienemmät kuin ryhmän muilla edustajilla. Pinacosauruksen eturaajat olivat raskaasti panssaroidut ja niissä oli viisi varvasta, kun taas takaraajoissa oli neljä. Kyljissä ja lanteissa oli lyhyitä piikkejä. Pinacosauruksen pää oli hyvin pieni ja kallossa oli enemmän aukkoja kuin muilla ankylosaurideilla.
Löydöt

Pinacosaurus tunnetaan useasta yksilöstä, minkä ansiosta koko eläin on pystytty rekonstruoimaan. Pelkästään poikasia on löydetty yli 15, sillä kahdessa eri löydöksessä on useita toisiaan vasten painautuneita poikasia, jotka luultavasti kuolivat hiekkamyrskyssä. Pinacosaurus on yksi harvoista panssariselistä, jonka poikasia ylipäätään on löydetty. Poikaset antavat hyvän käsityksen siitä, miten eläimen selkäpanssari ja luuranko liittyivät toisiinsa, kun taas aikuisilla yksilöillä tämä on vaikeasti tulkittavissa.
Elintavat

Pinacosaurus eli aavikoilla, ja käytti luultavasti ravinnokseen vesireittien ja keitaiden kasvillisuutta. Hiekkamyrskyssä kuolleet poikaset osoittavat eläimen liikkuneen laumoina. Pinacosaurus käytti pientä häntänuijaansa aseena pieniä teropodeja vastaan. Alueella ei luultavasti elänyt suurikokoisia petodinosauruksia, jotka olisivat käyneet täysikasvuisen Pinacosauruksen kimppuun.
Taiteilijan näkemys lajista P. grangeri
P. mephistocephaluksen kallo
Kokovertailu
Pohjois-Korean alle 20-vuotiaiden jääkiekkomaajoukkue

Pohjois-Korean alle 20-vuotiaiden jääkiekkomaajoukkue edustaa Pohjois-Koreaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa.
Sijoitukset maailmanmestaruuskilpailuissa

1988 – C-sarja; 7.
1989 – C-sarja; 3.
1990 – C-sarja; 2.
1991 – C-sarja; 1.
1992 – B-sarja; 8.
1993 – C-sarja; 6.
2010 – 3. divisioona; 3.
2011 – 3. divisioona; 3.
Aiheesta muualla

Pohjois-Korea nationalteamsoficehockeyssä (englanniksi)
Jääkiekon nuorten maajoukkueet
| --- | --- |
Eurooppa:  Alankomaat ·  Belgia ·  Bulgaria  ·  Espanja  ·  Irlanti ·  Islanti ·  Iso-Britannia ·  Italia ·  Itävalta ·  Kreikka ·  Kroatia ·  Latvia ·  Liettua ·  Luxemburg ·  Norja ·  Puola ·  Ranska ·  Romania ·  Ruotsi ·  Saksa ·  Serbia ·  Slovakia ·  Slovenia ·  Suomi ·  Sveitsi ·  Tanska ·  Tšekki  ·   Ukraina ·  Unkari · Viro  ·  Valko-Venäjä (Suljettu ulos toistaiseksi) ·  Venäjä (Suljettu ulos toistaiseksi)
Amerikka:  Jamaika ·  Kanada ·  Meksiko ·  Yhdysvallat
Aasia:  Arabiemiraatit ·  Armenia ·  Etelä-Korea ·  Filippiinit · Indonesia · Intia ·  Israel ·  Japani ·  Kazakstan  ·  Kiina ·  Kirgisia ·  Kuwait ·  Malesia · Mongolia · Pohjois-Korea ·  Taiwan ·  Thaimaa · Turkki
Oseania:  Australia ·  Uusi-Seelanti
Afrikka:  Etelä-Afrikka
Entiset joukkueet: Jugoslavia · Neuvostoliitto & Itsenäisten valtioiden yhteisö · Serbia ja Montenegro · Tšekkoslovakia
Piper Curda

Piper Joy Curda (s. 16. elokuuta 1997 Tallahassee, Florida) on yhdysvaltalainen näyttelijä ja laulaja. Hän on tullut tunnetuksi pääroolista Disney Channelin tilannekomediasarjassa Se en ollut minä (I Didn't Do It) sekä sivurooleista saman kanavan sarjoissa A.N.T. Farm ja Liv ja Maddie.
Hän aloitti esiintymisen nuorena ja 12-vuotiaana näytteli Roly-Polya Broadwayn kiertuemusikaalissa 101 dalmatialaista. Curdan näyttelijänura alkoi rooleista tv-sarjoissa Kova laki: Erikoisyksikkö ja Totuuden anatomia.
Curdalla on neljä sisarusta: Riley, Major, Glory ja Saylor. Hän syntyi Floridan Tallahasseessa ja kasvoi Chicagossa. Yhdessä isosiskonsa Rileyn kanssa hän esiintyi ensimmäisen kerran musikaalissa Kuningas ja minä.
Filmografia

| Vuosi | Elokuva | Rooli | Huomioita |
| --- | --- | --- | --- |
| 2008 | Nothing Like the Holidays | Naapurin lapsi | kreditoimaton |

| Vuosi | Nimi | Rooli | Huomioita |
| --- | --- | --- | --- |
| 2011 | Kova laki: Erikoisyksikkö | Ella Mendez | Jakso: "Blood Brothers" |
| 2011 | Totuuden anatomia | Alice | Jakso: "Your Number's Up" |
| 2011–12 | Rule the Mix | Casey | Päärooli; 26 jaksoa |
| 2012 | Malibu Country | Bethany / Leyna | 2 jaksoa |
| 2012–15 | Randy Cunningham: Koulun ninja | Debby Kang | äänirooli; 6 jaksoa |
| 2012 | Shmagreggie Saves the World | Meghan | Televisioelokuva |
| 2013 | Phys ed | Nancy | Televisioelokuva |
| 2013 | Rizzoli & Isles | Megan | Jakso: "All for One" |
| 2013 | Reading Writing & Romance | Fiona | Televisioelokuva |
| 2013–14 | A.N.T. Farm | Kennedy Van Buren | 5 jaksoa |
| 2014–15 | Se en ollut minä | Jasmine Kang | Päärooli |
| 2014 | Liv ja Maddie | Kathy Kan | Jakso: "Kathy Kan-a-Rooney" |
| 2015 | Teen Beach 2 | Alyssa | Televisioelokuva |
Aiheesta muualla

Piper Curda Internet Movie Databasessa. (englanniksi)
Plamen Orešarski

Plamen Orešarski
Plamen Vasilev Orešarski (bulg. Пламен Василев Орешарски, s. 21. helmikuuta 1960) on bulgarialainen taloustieteilijä ja poliitikko. Hän toimi Bulgarian pääministerinä 2013–2014. Aikaisemmin Orešarski on toiminut maansa talousministerinä 2005–2008, ja johti silloin suurta verouudistusta.
Piper Alpha -öljynporauslautan onnettomuus 1988

| Piper Alphan onnettomuus |
| --- | --- |
 Onnettomuuden muistomerkki Aberdeenissa
Päivämäärä:  6. heinäkuuta 1988
Kellonaika:  22.50
Tapahtumapaikka:  Pohjanmeri
Syy:  vika kondensaattipumpuissa, johtuen holtotoimien laiminlyönnistä
Kuolleita:  167
Loukkaantuneita:  61
Piper Alpha oli Pohjanmerellä sijainnut öljynporauslautta, joka tuhoutui onnettomuudessa 6. heinäkuuta 1988. Lautalla tapahtui useita räjähdyksiä ja suuri tulipalo, mikä aiheutti 167:n ihmisen kuoleman.
Onnettomuus

Kello 22.00 Ison-Britannian aikaan korjauksessa ollut kaasupumppu aktivoitui yövuorossa olleen työntekijän virheen takia. Pumppu alkoi vuotaa kaasua, ja ensimmäinen räjähdys tapahtui. Tuli levisi nopeasti ja pelastusveneet laskettiin vesille evakuointia varten. Kello 22.20 tuli levisi veden alla kulkevaan suureen kaasuputkeen, joka kuljetti kaasua läheiseltä öljynporauslautta Tartanilta, aiheuttaen putken sulamisen, mikä taas aiheutti toisen räjähdyksen. Kello 22.30 suuri pelastusalus Tharos purjehti apuun onnettomuuspaikalle, pelastaen noin 30 henkilöä lautalta. Kello 22.50 toinen suuri kaasuputki räjähti vapauttaen noin 1 280 tonnia kaasua. Kello 00:45 mennessä koko lautta, lukuun ottamatta A-moduulin runkoa, oli palanut. Kuolonuhreja kertyi lopulta 167, ja henkiin jääneitä 61.
Aiheesta muualla

Hetki ennen tuhoa, -televisiosarjan kausi 1, jakso 10
Fire in the Night -dokumentti
Priest (vuoden 2011 elokuva)

| Priest |
| --- | --- |
 Elokuvajuliste
Ohjaaja:  Scott Stewart
Käsikirjoittaja:  Cory Goodman
Perustuu:  Min-Woo Hyungin Priest-manhwaan
Tuottaja:  Michael DeLuca Joshua Donen Mitchell Peck
Säveltäjä:  Christopher Young
Kuvaaja:  Don Burgess
Leikkaaja:  Lisa Zeno Churgin
Pääosat:  Paul Bettany
Valmistustiedot
Valmistusmaa:  Yhdysvallat
Tuotantoyhtiö:  Tokyopop
Levittäjä:  InterCom Netflix
Ensi-ilta:   13. toukokuuta 2011  10. kesäkuuta 2011
Kesto:  87 minuuttia
Alkuperäiskieli:  englanti
Budjetti:  $ 60 miljoonaa
Aiheesta muualla
IMDb 
Elonet
AllMovie
Infobox OKNimi-testi OK: 
Priest on vuonna 2011 ensi-iltansa saanut yliluonnollinen toimintaelokuva, jonka pääosaa näyttelee Paul Bettany. Elokuvan on ohjannut Scott Stewart ja se perustuu samannimiseen korealaiseen sarjakuvaan.
Elokuvassa viimeisimmästä vampyyrisodasta hengissä selvinnyt soturipappi Ivan Isaacs (Bettany) joutuu rikkomaan valansa olla poistumatta kirkon hallitsemasta muurien ympäröimästä kaupungista, kun vampyyrit sieppaavat hänen tyttärensä (Lily Collins). Isaacsia ovat auttamassa tyttären poikaystävä (Cam Gigandet) sekä entinen soturipapitar (Maggie Q).
Näyttelijät

| 0 | 1 | 2 |
| --- | --- | --- |
|  Paul Bettany  | … |  Ivan Isaacs, pappi    |
|  Karl Urban  | … |  Black Hat   |
|  Cam Gigandet  | … |  Hicks, Wastelandin sheriffi   |
|  Maggie Q  | … |  papitar   |
|  Lily Collins  | … |  Lucy Pace   |
|  Stephen Moyer  | … |  Owen Pace   |
|  Christopher Plummer  | … |  Monsignor Orelas   |
|  Brad Dourif  | … |  myyjä   |
|  Alan Dale  | … |  Monsignor Chamberlain   |
|  Madchen Amick  | … |  Shannon Pace   |
|  Dave Florek  | … |  Porter   |
Aiheesta muualla

Elokuvan kotisivut (Arkistoitu – Internet Archive) (englanniksi)
Prienen stadion

| Prienen stadion |
| --- | --- |
Sijainti:  Prienen arkeologinen alue, Güllübahçe, Söke, Aydın, Turkki
Koordinaatit:  37°39′26″N, 27°17′55″E
Rakennustyyppi:  kreikkalainen stadion
Valmistumisvuosi:  n. 130–120 eaa.
Tyylisuunta:  doorilainen/korinttilainen
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Prienen stadion oli antiikin aikainen kreikkalainen stadion Prienessä Vähässä-Aasiassa, nykyisessä Turkissa.
Historia

Prienen stadion rakennettiin hellenistisellä kaudella noin vuosina 130–120 eaa. Sen paikalla on kuitenkin voinut olla varhaisempi edeltäjä. Stadionia kunnostettiin myöhemmin roomalaisella kaudella.
Rakennus

Stadion sijaitsi Prienen alakaupungin eteläosassa juuri kaupunginmuurien sisäpuolella, heti Alemman gymnasionin itäpuolella. Se oli tyypillinen kreikkalainen toisesta päästä avoin stadion ja avautui länteen päin. Stadionin juoksurata ei kuitenkaan ollut tyypillinen U-kirjaimen muotoinen vaan kummastakin päästä suorakulmainen. Stadionin jotakuinkin itä-länsisuuntaisen juoksuradan pituus oli noin 191 metriä ja leveys noin 20 metriä. Juoksuradan länsipäässä oli lähtöporttirakennelma, mutta sen toiminnan yksityiskohtia ei tunneta. Lähtöporteissa oli korinttilaista tyyliä edustaneet pilasterit. Roomalaisella kaudella länsipäähän rakennettiin suurellisempi sisäänkäyntiportti, joka yhdisti stadionin gymnasioniin.
Katsomossa oli rinteen jyrkkyyden vuoksi kivetyt penkkirivit vain ylärinteen puolella, pohjoissivun keskiosassa. Katsomon länsiosassa oli 3,5 metriä leveä portaikko, joka johti ylhäällä olleelle stadionin mittaiselle tasanteelle. Sen takana stadionin pohjoispuolella oli doorilaista tyyliä edustanut pylväikkö, joka oli stadionin pituinen ja noin 7,8 metrin syvyinen.
Piper Laurie

| Piper Laurie |
| --- | --- |
 Piper Laurie vuoden 1990 Emmy-gaalassa.
Henkilötiedot
Syntynyt: 22. tammikuuta 1932 Detroit, Michigan, Yhdysvallat
Kuollut: 14. lokakuuta 2023 (91 vuotta) Los Angeles, Kalifornia
Kansalaisuus:   Yhdysvallat
Vanhemmat:  Alfred Jacobs
Puoliso:  Joe Morgenstern (vih. 1962; ero 1982)
Lapset:  1
Näyttelijä
Aktiivisena:  1950 - 2023
Aiheesta muualla
IMDb 
Elonet
Piper Laurie, oik. Rosetta Jacobs (22. tammikuuta 1932 Detroit, Michigan – 14. lokakuuta 2023 Los Angeles, Kalifornia) oli yhdysvaltalainen näyttelijä.
Perhe ja nuoruus

Rosetta Jacobs syntyi juutalaiseen perheeseen Detroitissa Michiganissa. Hänen isänsä oli huonekalukauppias Alfred Jacobs ja hänen äitinsä Charlotte Sadie Jacobs. Isän isovanhemmat olivat muuttaneet Yhdysvaltoihin Puolasta ja äidin Venäjältä. Rosetta oli kuusivuotias, kun hänet lähetettiin astmaattisen isosiskonsa kanssa asumaan eteläkalifornialaiseen parantolaan. Vanhemmat tulivat perässä kolme vuotta myöhemmin, ja he kaikki muuttivat Los Angelesiin.
Rosetta Jacobs jännitti poikkeuksellisen paljon julkista puhumista, joten hän otti puhetaidon oppitunteja, joiden kautta hän päätyi myös näyttelemään pieniin rooleihin. Hänen äitinsä kannusti hänet myös näyttelemään pieneen losangelesilaiseen teatteriseurueeseen. Jacobs löysikin pian itselleen myös agentin.
Ura

Jacobs teki 17-vuotiaana sopimuksen Universal-Internationalin kanssa. Universal antoi hänelle myös näyttämönimen Piper Laurie. Hänen ensimmäinen elokuvansa oli Louisa, jossa hänen vastanäyttelijänään oli Ronald Reagan.
Laurie teki 1950-luvulla muutamassa vuodessa useita elokuvia, mutta hän kyllästyi lopulta hänelle annettuihin rooleihin ja rikkoi vuonna 1956 sopimuksen. Hän kertoi myöhemmin näytelleensä Universalille aina vain samanlaista tyttöä, viatonta, seksuaalista ja yksinkertaista. Laurie lähti Los Angelesista New Yorkiin eikä luvannut palata ennen kuin saisi kunnollisia rooleja.
Laurie alkoi New Yorkissa näytellä televisiossa ja Off Broadway -näytelmissä. Hän oli ollut neljä vuotta poissa Hollywoodista, kun hänelle tarjottiin osa elokuvasta Suurkaupungin hait (1961). Siitä hän sai parhaan naissivuosan Oscar-ehdokkuuden.
Laurie tapasi Suurkaupunkien haiden promootiokiertueella kriitikko Joe Morgensternin, jonka kanssa hän meni vuonna 1962 naimisiin. Avioliiton alkuvuosina Laurie teki pääosin muutamia pieniä televisiorooleja, mutta hän esiintyi vuonna 1965 myös ensimmäisessä Broadway-näytelmässä. Hän jätti näyttelemisen kokonaan vuonna 1966. Pariskunta muutti maatilalle New Yorkin osavaltion pohjoisosiin Woodstockiin. Laurie keskittyi perhe-elämään ja kuvanveistoon, jota hän myös opiskeli Art Students League of New Yorkissa. Hän ryhtyi myös leipuriksi, ja hänen reseptejään julkaistiin The New York Timesissa.
Ohjaaja Brian De Palma houkutteli Laurien näyttelemään kauhuelokuvaansa Carrie. Laurie luuli alkuun elokuvaa komediaksi, mutta hän sai silti parhaan naissivuosan Oscar-ehdokkuuden elokuvasta, jossa hänen roolihahmonsa on telekineettisen tyttären häiriintynyt uskonnollinen äiti.
Carrie innoitti Laurien palaamaan takaisin näyttelemisen pariin, ja hän jatkoi uraansa sen jälkeen useamman vuosikymmenen ajan. Laurien seuraavia elokuvia olivat Ruby – riivaajan rakastettu, Tim – erilainen rakkaustarina ja Oz – ihmeiden maailma. Hän oli aktiivinen myös televisiossa ja näytteli muun muassa televisioelokuvassa Bunkkeri Magda Goebbelsiä. Siitä hän sai Emmy-ehdokkuuden. Ehdokkuuden hän sai myös Okalinnuista ja Sairaalan sykkeestä, jossa hän oli vierailevana näyttelijänä. Emmy-palkinon Laurie voitti televisioelokuvasta Promise.
Laurien kolmas Oscar-ehdokkuus tuli elokuvasta Sanaton rakkaus, missä hän näytteli kuuron Marlee Matlinin hahmon etäistä äitiä. Laurie tunnetaan myös roolistaan televisiosarjassa Twin Peaks, jossa hän esitti Catherine Martellia. Hän oli siitä Emmy-ehdokkaana vuosina 1990 ja 1991.
Laurien myöhempiä elokuvia ovat Emily on poissa (1995), Ruohojen harppu (1995), kauhuelokuvat Kauhun oppitunnit (1998) ja Bad Blood (2012) sekä vuonna 2018 elokuvissa Snapshots ja White Boy Rick. Laurie vieraili 1990- ja 2000-luvuilla myös televisiosarjoissa Frasier, Teho-osasto, Diagnoosi: Murha, Enkelin kosketus, Will ja Grace ja Kova laki: Erikoisyksikkö.
Rollo Armstrong

| Rollo Armstrong |
| --- | --- |

Henkilötiedot
Koko nimi:  Rowland Constantine O'Malley Armstrong
Syntynyt: 1966 Kensington, Lontoo, Yhdistynyt kuningaskunta
Ammatti:  musiikkituottaja, remixaaja
Muusikko
Taiteilijanimi:  Rollo
Tyylilajit:  electronica, trip hop
Soittimet:  kosketinsoitin 
Yhtyeet:  Faithless, Dusted, Felix
Levy-yhtiöt:  Cheeky Records/BMG
Aiheesta muualla
www.faithlessweb.com/rollo/rollohome.htm
  [ Muokkaa Wikidatassa ] [ ohje ]  
Rowland Constantine O'Malley Armstrong (s. 1966 Kensington, Lontoo) on brittiläinen Faithless-yhtyeestä tunnetuksi tullut musiikkituottaja. 1990-luvulla hän esiintyi myös yhdessä Red Jerryn kanssa nimellä Felix. Hän kuuluu myös Dusted-nimiseen tuotanto duoon Mark Batesin kanssa.
Rollo on myös laulaja Didon vanhempi veli.
Diskografia > Felix

"Don't You Want Me" (single) (1992)
"Don't You Want My Love" (single) (1992)
"It Will Make Me Crazy" (single) (1992)
"FastSlow/ It's Me" (single) (1993)
"Stars" (single) (1993)
"#1" (albumi)(1993)
"Don't You Want Me '95" (single) (1995)
"Don't You Want Me '97" (single) (1996)
"Don't You Want Me 2001" (single) (2001)
Diskografia > Our Tribe

"I Believe in You" (single) (1993)
"Love Come Home" (single) (1994)
Diskografia > The O.T. Quartet

"Hold That Sucker Down" (single) (1994)
Diskografia > Rollo Goes Camping

"Get Off Your High Horse" (single) (1994) - UK #43
Diskografia > Rollo Goes Mystic

"Love, Love, Love - Here I Come" (single) (1995) - UK #32
Diskografia > Rollo Goes Spiritual

"Let This Be a Prayer" (single) (1996)- UK #26
Diskografia > Dusted

"Swollen" (Dusted Vocal Mix)– Bent feat. Zoë Johnston (1999)
When We Were Young (2001)
"Always Remember to Respect and Honor Your Mother" (single) (2001)
"Angel" (Dusted remix) – Sarah McLachlan (2001)
Phil Varone

| Phil Varone |
| --- | --- |

Henkilötiedot
Syntynyt: 4. joulukuuta 1990 (ikä 33) Vaughan, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  88 kg
Pelinumero:  26
Pelaajaura
Pääsarjaura:  2011–
Aik. seurat:  Kitchener Rangers (OHL) London Knights (OHL) Erie Otters (OHL) Buffalo Sabres (NHL) Rochester Americans (AHL) Ottawa Senators (NHL) Binghamton Senators (AHL) Philadelphia Flyers (NHL) Lehigh Valley Phantoms (AHL) Laval Rocket (AHL) Wilkes-Barre/Scranton Penguins (AHL) Barys Nur-Sultan (KHL) Lausanne HC (NL) SC Bern (NL) HK Spartak Moskova (KHL) Düsseldorfer EG (DEL)
NHL-varaus:  147. varaus, 2009 San Jose Sharks
Philip Varone (s. 4. joulukuuta 1990 Vaughan, Ontario) on kanadalainen jääkiekkoilija. Pelipaikaltaan Varone on keskushyökkääjä.
Pudas (Tornio)

| Pudas |
| --- | --- |
 Kemintien liikealuetta Putaalla syyskuussa 2024.
Kaupunki:  Tornio
Väkiluku:  1 021 (31,12.2 005)
Pudas on Tornionjoen rannalla sijaitseva Tornion kaupungin lähiö. Alueella sijaitsee myös Hannulan ala-aste, Putaan yläaste ja Putaan liikuntakeskus (Tornion uimahalli, Hannulanmäen jäähalli ja urheiluhalli).
Aiheesta muualla

Kuvia tai muita tiedostoja aiheesta Pudas (Tornio) Wikimedia Commonsissa
Tornio
Kylät ja kaupunginosat
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Kaupunginosat | Kaupunginosat | Kylät | Kylät | Kylät | Kylät |  |
|  Suensaari  Kiviranta  Särkinärä  Pudas  Palosaari |  Luotomäki  Torppi Pikku-Berliini  Miukki  Kokkokangas |  Arpela  Pirkkiö  Puuluoto  Näätsaari  Kantojärvi |  Karunki  Martimo  Vojakkala  Liakka  Lautamaa |  Korpijärvi  Laivaniemi  Sattajärvi  Varajärvi  Raumo |  Ruottala  Laivajärvi  Kourilehto  Könölä  Kaakamo  Kukkola |  |
Urheilu
| --- | --- |
Liikuntapaikat: Pohjan stadion
Urheiluseurat: Tornion Pyry – Tornion Palloveikot – Tornion Pallo -47 – Tornion IHC - Alatornion Pirkat
Liikenne ja logistiikka
| --- | --- |
Rautatieliikenne: Aapajoen seisake – Alavojakkalan seisake –  Kalkkimaan rata – Karungin rautatieasema – Kolarin rata – Korpikylän rautatieasema – Kukkolan seisake – Oulu–Tornio-rata – Röyttän satamarata – Niemenpään rautatieasema – Tornio–Haaparanta-rata – Tornion rautatieasema – Tornio-Pohjoinen – Ylivojakkalan seisake
Sillat: Raumonjoen rautatiesilta – Tornionjoen rautatiesilta
Tieliikenne: Seututie 921 – Seututie 922 – Seututie 927 – Valtatie 21
Pien Sanders

| Mitalit> Maa:   Alankomaat.Naisten maahockey. Olympialaiset  | Mitalit> Maa:   Alankomaat.Naisten maahockey. Olympialaiset  | Mitalit> Maa:   Alankomaat.Naisten maahockey. Olympialaiset  | Maa:   Alankomaat> Naisten maahockey. |
| --- | --- | --- | --- |
|  Kultaa | Tokio 2020 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2018 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Amstelveen 2017 |  |  |
|  Kultaa | Amstelveen 2021 |  |  |
Pien Sanders (11. kesäkuuta 1998) on alankomaalainen maahockeypelaaja, olympiavoittaja ja maailmanmestari. Hän voitti olympiakultaa Tokion olympialaisissa 2020. Hänellä on lisäksi kultaa vuoden 2018 MM-kilpailuista ja EM-kultaa vuosilta 2019 ja 2021.
Puurtila

Puurtilan koulu.
Puurtila on kaupunginosa Varkaudessa Pohjois-Savossa. Se sijaitsee kaupungin keskustan koillispuolella Komminselän välittömässä läheisyydessä.
Puurtila on suhteellisen vanhaa asuinaluetta, jossa raja tiheän ja haja-asutuksen välillä on ollut häilyvä. Myöhemmin Puurtila on saanut lähiön piirteitä, kun Puurtilanniemen aluetta ruvettiin rakentamaan 1990-luvun alkupuolella. Alueella järjestettiin vuoden 1991 asuntomessut.
Puurtila on luonnonläheinen rauhallinen alue, jossa on pururata. Kaupunginosan pääkadut ovat Puurtilantie ja Riittulanmäentie. Komminselän ylittää Puurtilanniemessä 1970-luvulla valmistunut korkea silta.
Kaksinkertaisen pesäpallon SM-hopeamitalisti-seuran Puurtilan Kisa-Poikien juuret ovat kylällä. Seura perustettiin Puurtilan koululla 21. huhtikuuta 1948.